ประกาศคณะกรรมการกํากับตลาดทุนที่ ทจ. 28/2552เรื่อง การใช้เครื่องจักรประทับหรือวิธีอื่นใดแทนการลงลายมือชื่อ ของกรรมการหรือนายทะเบียนหลักทรัพย์\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้"หลักทรัพย์" หมายความว่า หุ้นกู้ หน่วยลงทุน หลักทรัพย์จดทะเบียน หรือหลักทรัพย์ที่ซื้อขายในศูนย์ซื้อขายหลักทรัพย์ข้อ ๒ ให้บริษัทที่ออกหลักทรัพย์หรือนายทะเบียนหลักทรัพย์ใช้เครื่องจักรประทับแทนการลงลายมือชื่อของกรรมการหรือนายทะเบียนในใบหลักทรัพย์ตามพระราชบัญญัติหลักทรัพย์และตลาดหลักทรัพย์ พ.ศ. 2535 ได้ โดยต้องทําให้ปรากฏลายมือชื่อของกรรมการหรือนายทะเบียนในใบหลักทรัพย์อย่างชัดเจนข้อ ๓ ในการใช้วิธีอื่นใดแทนการลงลายมือชื่อของกรรมการหรือนายทะเบียนในใบหลักทรัพย์ บริษัทที่ออกหลักทรัพย์หรือนายทะเบียนหลักทรัพย์อาจใช้วิธีดังต่อไปนี้ก็ได้(1) การใช้เครื่องคอมพิวเตอร์พิมพ์ลายมือชื่อของกรรมการหรือนายทะเบียนหลักทรัพย์ให้ปรากฏอย่างชัดเจนในใบหลักทรัพย์(2) การใช้ดวงตราเพื่อเป็นสัญลักษณ์ของนายทะเบียนหลักทรัพย์แทนการลงลายมือชื่อของนายทะเบียนในใบหลักทรัพย์ โดยนายทะเบียนหลักทรัพย์ต้องขออนุญาตใช้ดวงตราดังกล่าวต่อสํานักงานก่อน ในการอนุญาตสํานักงานจะกําหนดเงื่อนไขใด ๆ ไว้ด้วยก็ได้ข้อ ๔ ในการใช้เครื่องจักรประทับตามข้อ 2 หรือวิธีอื่นใดตามข้อ 3 ให้บริษัทที่ออกหลักทรัพย์หรือนายทะเบียนหลักทรัพย์จัดให้มีระบบควบคุมภายในที่สามารถป้องกันการกระทําโดยมิชอบในการออกใบหลักทรัพย์ในกรณีที่ปรากฏว่าบริษัทที่ออกหลักทรัพย์หรือนายทะเบียนหลักทรัพย์ไม่ปฏิบัติตามวรรคหนึ่ง ให้สํานักงานมีอํานาจสั่งให้บริษัทที่ออกหลักทรัพย์หรือนายทะเบียนหลักทรัพย์ระงับการใช้เครื่องจักรประทับตามข้อ 2 หรือวิธีอื่นใดตามข้อ 3 ภายในระยะเวลาที่สํานักงานกําหนดข้อ ๕ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ เรื่อง การใช้เครื่องจักรประทับหรือวิธีอื่นใดแทนการลงลายมือชื่อของกรรมการหรือนายทะเบียนหลักทรัพย์ ลงวันที่ 3 กรกฎาคม พ.ศ. 2535 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๖ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ เรื่อง การใช้เครื่องจักรประทับหรือวิธีอื่นใดแทนการลงลายมือชื่อของกรรมการหรือนายทะเบียนหลักทรัพย์ ลงวันที่ 3 กรกฎาคม พ.ศ. 2535 ให้การอ้างอิงดังกล่าวหมายถึงการอ้างอิประกาศฉบับนี้ข้อ ๗ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์เกี่ยวกับการใช้เครื่องจักรประทับหรือวิธีอื่นใดแทนการลงลายมือชื่อของกรรมการหรือนายทะเบียนหลักทรัพย์ เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ เรื่อง การใช้เครื่องจักรประทับหรือวิธีอื่นใดแทนการลงลายมือชื่อของกรรมการหรือนายทะเบียนหลักทรัพย์ ลงวันที่ 3 กรกฎาคม พ.ศ. 2535 จึงจําเป็นต้องออกประกาศนี้